અસલમાં સલમાન અને અરબાઝ ખાન આ વર્ષના અંત સુધીમાં ‘દબંગ 3’ રિલીઝ કરવા ઈચ્છતા હતા. જોકે, તે ફિલ્મની રિલીઝ ડેટ નક્કી કરી શક્યા નહોતા. આવામાં રોહિત શેટ્ટીએ પોતાની રણવીર સિંહ સ્ટારર ફિલ્મ ‘સિંબા’ માટે 28 ડિસેમ્બરની રિલીઝ નક્કી કરી લીધી. બાદમાં સલમાન પણ આ જ દિવસે પોતાની ફિલ્મ રિલીઝ કરવાનો હોવાની અટકળો બહાર આવી હતી. જોકે. ‘પદ્માવત’ની અપાર સફળતા બાદ સલમાને પોતાનો નિર્ણય બદલતા ‘દબંગ 3’ની રિલીઝ પાછળ ખેંચી લીધી છે. હવે કહેવાઈ રહ્યું છે કે, સલમાની ફિલ્મ 2019માં રિપબ્લિક ડેના દિવસે રિલીઝ થશે.